****

**Аскарбекова Балымкул Дайрашқызы,**

Астана қаласы Райымбек батыр атындағы

№50 «Қазғарыш» мектеп-лицейі

**Біз бір жанұямыз**

|  |  |  |  |  |  |
| --- | --- | --- | --- | --- | --- |
| Мақсаты: | | | Елбасының Мәңгілік Ел патриоттық жобасының "Бәріміз біріміз үшін, біріміз бәріміз үшін" идеясын негізге ала отырып, сыныптағы ата-аналар ынтымақтастығын, бірлігін жандандыру. | | |
| Күтілетін нәтиже/табыс көрсеткіші: | | | ***Ата-аналар:***   * Мәңгілік Ел патриоттық жобасының мақсатымен танысады; * Балаларының бойына Отансүйгіштік, достық, ынтымақтастық, бірлік қасиеттерін қалыптастырады ; * Атадан қалған өсиет сөздер мен өмір қағидаттарын қолдана алады. | | |
| Жұмыс түрі: | | | Жұптық, жеке жұмыс. | | |
| Қолданылатын тәсілдер: | | | Талап бір, қимыл әртүрлі сергіту; «Ойлан, топтас, пікірлес»; Білемін, білгім келеді, білдім. | | |
| Керекті құрал-жабдықтар: | | | Интерактивті тақта, компьютер, флипчарттар, маркерлер, А4 форматындағы парақтар, түрлі – түсті стикерлер, бейне ролик. | | |
| ***Коучтің жазбалары:*** | | | | | |
| № | Сабақ кезеңдері | уақыты | | Мұғалімнің іс-әрекеті | Қатысушылардың іс-әрекеті |
|  | **І. Танысу сәті**  **ІІ.Ой сергіту**  (тақырыпқа бағыт)  **ІІІ. Негізгі бөлім**  **ІV. Ой толғаныс** | 3 мин.  10 мин  13 мин  5 мин | | Шаттық шеңбері.  **Мұғалімнің сөзі:** - Мәңгілік Ел патриоттық жобасы туралы не білеміз?  - Ата-ана ретінде осы жобаға қандай үлес қоса аламыз?  **Мұғалімнің сөзі:** "Қазақстанда өмір сүріп жатқан әрбір азамат өз елінің дамуына, тәуелсіздігіне, оның дамыған Мәңгілік Ел болып қалыптасуына бір кісідей ат салысуы қажет. «Бұл Тәуелсіздік- біздің ата бабаларымыздың қан төгіп, жанын қиған сан жылдардағы арман еткен арманы болатын. Алтай мен Атыруадан басталып, Жетісу мен Қаратауды қамтыған, қиелі де, көрікті қазақ елінің дамуына, «Мәңгілік Ел» болып қалыптасуына өсіп келе жатқан ұрпақтан, еңкейген қартқа дейін, патриоттық сезіммен үлес қосуы қажет" делінген болатын Елбасының Қазақстан Халықтар Ассамблеясының отырысында сөйлеген сөзінде. Олай болса, құрметті ата-аналар «Мәңгілік Ел» патриоттық жобасына қосар үлесіміз, біз болып, сіз болып тәрбиелеп отырған алдарымыздағы балаларымыздың бойына адалдық, достық, патриоттық, адамгершілік қасиеттерін қалыптастырып, білімді ұрпақ өсіру.  Осы жерде адамгершілік дегеніміз не? Оның біздің өмірімізден алар орны қандай?- деген сұраққа жеке тоқталып кеткім келіп тұр.  ***Адамгершілік***-адам бойындағы асыл қасиет, адалдық, имандылық, мейірімділік, еңбекқорлық, сүйіспеншілік. (Осы жерде Профессердың адамгершілікке байланысты студенттеріне айтқан ситатын келтіріп кетемін)  **Экраннан:**  1) Достық туралы  2) Әлемнің 7 кереметі туралы  3) "Қателікті өзгеден емес, өзімізден іздейік" атты бейнероликтерді көрсетемін.  "Бүгінгі өтіліп отырған "Біз бір жанұямыз" атты коучингке осы бейнероликтердің байланысы қанша және не ұқтыңыздар бейнеролик мазмұнынан? | Әркім өз атын, сүйікті ісін айтып кетеді*(Мысалы, Мен Аскарбекова Балымкүл. Математика пәні мұғалімі. Әдеби кітап оқығанды ұнатамын)*  Осы сұраққа бойынша ата-аналардың пікірі ауызша тыңдалады  Ата-аналардың осы роликтер туралы ой-пікірлерін тыңдалады. |
|  | **V. Қорытынды** | 7мин | | **Мұғалімнің сөзі:** Қолдарыңызға берілген бүтін парақ бұл біздің сынып деп ойлайық, оның аппақ түсі сол сыныпқа қадам басқан аппақ, пәк сезімді балаларымыздың көңілі, мінезі, ойы десек болады. Сіздердің осы ақ параққа салған суреттерімізге қарасақ, әртүрлі шықты.  Осы жерде неге? деген сұрақ туады.  Себебі, біз бірігіп, бірлескен жұмыс жасамадық.  Бір-бірімізбен ақылдасып, ортақ шешім шығарып, былай етіп салайық, мына түсті алайық немесе маған бәріміз бір сурет салайық деген ұсыныс айтылған жоқ. Жаңа сөзімнің басында айтып кеттім, парақ бұл біздің сынып, оның аппақ түсі сол сыныпқа қадам басқан аппақ, пәк сезімді балаларымыздың көңілі, мінезі, ойы. Сіздердің салған суреттеріңіз сол балаларға беріп жатқан сіз бен біздің тәрбиеміз деп елестетейік. Неге сол тәрбиені мына ақ парақтағы суреттей әдемі етіп салмасқа (осы жерде параққа салынған әдемі оюды көрсетемін).  Осындай әдемі суреттей әдемі сынып жасап шығарайық құрметті ата-аналар. Егер ауызбіршілігі мығым, тату, тәртіпті ұрпақ тәрбиелеп шықсақ осы біздің «Мәңгілік Ел» патриоттық жобасына қосқан үлесіміз.  Осы сыныпта отырған әрбір бала дос табуға, дос бола білуге лайықты. Олар әлі осы сыныпта 11-сыныпқа дейін бірге отырады. Күніге бір-бірін көреді. (Осы жерде өзім сабақ берген сыныптардың ұйымшылдығы, достығы туралы мысалдар келтіріп кетемін).  Осы ойлардың тобықтай түйіні: балаларымыздың адал дос, білімді ұрпақ болуы үшін, олардың ата-аналарының достығы, ынтымақтастығы, сынып жетекшіге деген дұрыс көзқарасы, қарым-қатынасы ауадай қажет. Алып ағашқа қарап, оның бұтағы өседі. «Мәңгілік Ел» болам десек ұрпағыңды адамгершілікке, көпшілдікке, мейірімділікке, имандылыққа, дос бола білуге тәрбиелейік!  Көңіл қойып, тыңдағандарыңызға рахмет! | Ақ параққа сурет салу тапсырмасын орындайды. |
|  | **Кері байланыс** | 2 минут | | -Бүгінгі коучингтен алған әсеріңіз қандай?  -Қандай ұсыныс айтар едіңіз? | Ата-аналарға стикер таратылады. Коучингтен алған әсері мен және көкейде жүрген ойларымен бөліседі. |